Svonefndar PCI - , PCI Express - og AGP-raufar ( e. slots ) eru hraðvirk tengi á móðurborðum . Raufarnar eru notaðar til að bæta virkni við móðurborðið í tölvunni , til dæmis skjákort , netkort , diskastýringar , sjónvarpskort og hljóðkort . Helsti munurinn á þeim er aldur þeirra og samskiptahraðinn . PCI Express - , AGP - og PCI-raufar eru staðsettar á móðurborðum tölva og eru notaðar til að bæta virkni við móðurborðið . PCI-raufar komu fyrst af þessum þremur tegundum á markað , árið 1993 . Algengasta útgáfan af þeim hefur hraðann 133 MB / s . Með tímanum varð það of hægvirkt til að keyra skjákort , svo AGP-raufar voru staðlaðar sem háhraðatengi fyrir skjákort . Þær náðu fyrst hraðanum 266 MB / s árið 1997 en voru komnar upp í 2133 MB / s árið 2002 . Árið 2004 kom PCI Express og skiptu út bæði PCI og AGP raufunum . PCI Express-raufar koma í mismunandi stærðum og ná hraða á bilinu 250 MB / s til 16384 MB / s . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .